Document ID: /roh_data/filtered/fineweb-2-filterrobots_roh.jsonl.gz/16177

Sche reporters vegnian impedids d'entrar en il pajais n'haja quai da far nagut cun lur opiniun u reportaschas, ha ditg in represchentant da la regenza trica envers l'agentura da novitads tudestga DPA.
En ils cas da scumond d’entrar en la Tirchia sajan intgins schurnalists sa cumportads a moda suspectusa.
Els hajan cuntrafatg al dretg tirc cun passar illegalmain ils cunfins per ir en la Siria. Auters plinavant sajan entrads en la Tirchia sco turists, senza s’accreditar tar la regenza.
Ordavant aveva il schef dal parlament da l'UE Martin Schulz avertì la Tirchia d'ina tala glista. Quella n'haja pers nagut en ina democrazia. Ils ultims dis era quai vegnì refusà a dus schurnalists tudestgs d'entrar en la Tirchia
Sin dumonda dals Verds sa fatschenta il Bundestag a Berlin la mesemna cun la situaziun da la libertad da pressa ed opiniun en la Tirchia.
RR novitads 06:00